
ДО
ОБЩИНСКИ СЪВЕТ
КЪРДЖАЛИ



Д О К Л А Д Н А   З А П И С К А
ОТ ЕРОЛ МЮМЮН – КМЕТ НА ОБЩИНА КЪРДЖАЛИ

Относно: Актуализация на Разчет за финансиране на капиталови разходи 
за 2024 година на община Кърджали.


УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Предлагаме на Вашето внимание актуализация на обекти, стойности и източници на финансиране в разчета за капиталови разходи през 2024 г. Основната промяна е във връзка с прилагането на чл.57 от ЗДБРБ за 2024 г. и чл. 50 от ПМС № 13/ 29.01.2024 г. за изпълнението на държавния бюджет за 2024 г., съгласно които целевата субсидия за капиталови разходи по чл. 53, т. 1 от Закона за държавния бюджет на Република България за 2024 г. може да бъде трансформирана в трансфер за други целеви разходи на общината за извършване на неотложни текущи ремонти на общински пътища, на улична мрежа и на сгради – публична общинска собственост. Министърът на финансите може да трансформира целева субсидия за капиталови разходи в трансфер за други целеви разходи на общината в рамките на бюджетните взаимоотношения на общината с централния бюджет като промените се извършват от министъра на финансите по предложение на кмета на общината въз основа на решение на общинския съвет. 
Причините, поради които предлагаме трансформирането на целевата субсидия за капиталови разходи в целеви трансфер, са крайно належащата необходимост от текущ ремонт на общинската улична мрежа, финансирането, на който текущ ремонт, не може да се осигури от общинския бюджет за 2024 г. и/ или друг източник на средства. Предлаганите промени в разчета за финансиране на капиталовите разходи за 2024 г. на община Кърджали са представени в Приложение № 1 към настоящата докладна записка, а в Приложение № 2 са представени поименно и със съответните стойности участъците от улиците, чийто ремонт, при приемане на предложението, ще се финансира от целевия трансфер за неотложни текущи ремонти.
Предвид кратките срокове, посочени в чл. 50 от ПМС № 13/ 29.01.2024 г. за изпълнението на държавния бюджет за 2024 г. и необходимостта от технологично време за провеждане на процедура по Закона за обществените поръчки, предлагаме да бъде допуснато предварително изпълнение на решението по реда на чл. 60 от АПК, тъй като може да бъде осуетено или сериозно затруднено изпълнението на акта. 



Предлагам, след обсъждане, Общински съвет Кърджали да вземе следното


ПРОЕКТ


Р Е Ш Е Н И Е

На основание чл. 21, ал. 1,т.6 от ЗМСМА, чл. 124, ал. 3 от ЗПФ, чл.57 от ЗДБРБ за 2024 г. и чл. 50 от ПМС № 13/ 29.01.2024 г. Общински съвет – Кърджали реши:

1. Приема предложената актуализация на Разчет за финансиране на капиталови разходи за 2024 година на община Кърджали по обекти, стойности и източници на финансиране, съгласно Приложение № 1.
2. Възлага на Кмета на Община Кърджали да отрази извършените промени по бюджета на община Кърджали за 2024 г. по пълна бюджетна класификация.
3. Дава съгласие кмета на община Кърджали да направи предложение до министъра на финансите за трансформиране на средства от целевата субсидия за капиталови разходи за 2024 г. в целеви трансфер за финансиране на разходи на община Кърджали за извършване на неотложни текущи ремонти на общинска улична мрежа съгласно Приложение № 2.
4. Допуска предварително изпълнение на т.1. и т.2 на основание чл.60, ал.1 от АПК

Приложения:
1. Приложение № 1
2. Приложение № 2




                    КМЕТ
                    НА ОБЩИНА КЪРДЖАЛИ: ...............................
                 /ЕРОЛ МЮМЮН/

Съгласувано:


Главен счетоводител:
/Радостина Боева/

